CELEX: 32009R1244
Language: hr
Date: 2009-11-30 00:00:00
Title: Uredba Vijeća (EZ) br. 1244/2009 od 30. studenoga 2009. o izmjeni Uredbe (EZ) br. 539/2001 o popisu trećih zemalja čiji državljani pri prijelazu vanjskih granica moraju imati vize i zemalja čiji su državljani izuzeti od tog zahtjeva

19/Sv. 10
               
               
                  HR
               
               
                  Službeni list Europske unije
               
               
                  174
               
            32009R1244
      
                  L 336/1
               
               
                  SLUŽBENI LIST EUROPSKE UNIJE
               
            UREDBA VIJEĆA (EZ) br. 1244/2009
      od 30. studenoga 2009.
      o izmjeni Uredbe (EZ) br. 539/2001 o popisu trećih zemalja čiji državljani pri prijelazu vanjskih granica moraju imati vize i zemalja čiji su državljani izuzeti od tog zahtjeva
      VIJEĆE EUROPSKE UNIJE,
      uzimajući u obzir Ugovor o osnivanju Europske zajednice, a posebno njegov članak 62. stavak 2. točku (b) podtočku i.,
      uzimajući u obzir prijedlog Komisije,
      uzimajući u obzir mišljenje Europskog parlamenta (1),
      budući da:
      
                  (1)
               
               
                  Sastav popisa trećih zemalja iz priloga I. i II. Uredbi (EZ) br. 539/2001 (2) trebao bi biti i trebao bi ostati, u skladu s kriterijima utvrđenima u uvodnoj izjavi 5. te Uredbe. Određene treće zemlje za koje se stanje u vezi s tim kriterijima promijenilo, bi trebalo prenijeti iz jednog priloga u drugi.
               
            
                  (2)
               
               
                  Sporazumi o pojednostavljenim postupcima za izdavanje viza s pet zemalja zapadnog Balkana – Albanijom, Bosnom i Hercegovinom, bivšom jugoslavenskom republikom Makedonijom, Crnom Gorom i Srbijom – stupili su na snagu 1. siječnja 2008., kao prvi konkretan korak na putu, koji je utvrđen Solunskom agendom, prema bezviznom režimu za državljane zemalja zapadnog Balkana. Sa svakom od tih zemalja 2008. započeo je dijalog o liberalizaciji viznog režima i određeni planovi provedbe. U svojoj ocjeni provedbe planova iz svibnja 2009. Komisija je smatrala da je bivša jugoslavenska republika Makedonija ispunila sva mjerila utvrđena u planu provedbe, a u svojoj ocjeni iz studenoga 2009. da su i Crna Gora i Srbija ispunile mjerila utvrđena u njihovim planovima provedbe.
               
            
                  (3)
               
               
                  Stoga bi bivšu jugoslavensku republiku Makedoniju, Crnu Goru i Srbiju trebalo prenijeti u Prilog II. Uredbi (EZ) br. 539/2001. Izuzimanje od vizne obveze trebalo bi primjenjivati samo na nositelje biometrijskih putovnica koje je izdala svaka od triju dotičnih zemalja.
               
            
                  (4)
               
               
                  Za osobe koje borave na Kosovu, kako je definirano u rezoluciji Vijeća sigurnosti Ujedinjenih naroda 1244 od 10. lipnja 1999. (Kosovo (UNSCR 1244)) i osobe čija je potvrda o državljanstvu izdana za područje Kosova (UNSCR 1244), za prikupljanje njihovih zahtjeva za izdavanje putovnica i izdavanje putovnica bit će nadležna posebna Koordinacijska uprava u Beogradu. Međutim, iz sigurnosnih razloga, posebno s obzirom na moguću nezakonitu migraciju, nositelji srbijanskih putovnica, koje je izdala ta Koordinacijska uprava, trebali bi biti isključeni iz bezviznog režima za Srbiju.
               
            
                  (5)
               
               
                  Iz sigurnosnih razloga i zbog pravne jasnoće, te u skladu s člankom 1. stavkom 3. Uredbe (EZ) br. 539/2001, Kosovo (UNSCR 1244) bi trebalo dodati u Prilog I. toj Uredbi. To ne dovodi u pitanje status Kosova (UNSCR 1244).
               
            
                  (6)
               
               
                  Što se tiče Islanda i Norveške, ova Odluka predstavlja razvoj odredaba schengenske pravne stečevine, u smislu Sporazuma koji su sklopili Vijeće Europske unije i Republika Island i Kraljevina Norveška o pridruživanju Islanda i Norveške provedbi, primjeni i razvoju schengenske pravne stečevine (3) koje spadaju u područje iz članka 1. točke B Odluke Vijeća 1999/437/EZ od 17. svibnja 1999. o određenim dogovorima za primjenu toga Sporazuma (4).
               
            
                  (7)
               
               
                  Što se tiče Švicarske, ova Odluka predstavlja razvoj odredaba schengenske pravne stečevine, u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (5), koje spadaju u područje iz članka 1. točke B Odluke 1999/437/EZ, u vezi s člankom 4. stavkom 1. Odluke 2008/146/EZ (6).
               
            
                  (8)
               
               
                  Što se tiče Lihtenštajna, ova Odluka predstavlja razvoj odredaba schengenske pravne stečevine, u smislu Protokola između Europske unije, Europske zajednice, Švicarske Konfederacije i Kneževine Lihtenštajn o pristupanju Kneževine Lihtenštajn Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje spadaju u područje iz članka 1. točke B Odluke 1999/437/EZ u vezi s člankom 3. Odluke 2008/261/EZ (7).
               
            
                  (9)
               
               
                  Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (8). Ujedinjena Kraljevina stoga ne sudjeluje u njezinu donošenju, ona je ne obvezuje i ne podliježe njezinoj primjeni.
               
            
                  (10)
               
               
                  Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (9). Irska stoga ne sudjeluje u njezinu donošenju, ona je ne obvezuje i ne podliježe njezinoj primjeni.
               
            
                  (11)
               
               
                  Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 3. stavka 1. Akta o pristupanju iz 2003.
               
            
                  (12)
               
               
                  Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 4. stavka 1. Akta o pristupanju iz 2005.,
               
            DONIJELO JE OVU UREDBU:
      Članak 1.
      Uredba (EZ) br. 539/2001 mijenja se kako slijedi:
      
                  1.
               
               
                  Prilog I. mijenja se kako slijedi:
                  
                              (a)
                           
                           
                              u dijelu 1. brišu se upućivanja na Bivšu Jugoslavensku Republiku Makedoniju, Crnu Goru i Srbiju;
                           
                        
                              (b)
                           
                           
                              u dijelu 2. umeće se sljedeće upućivanje:
                              „Kosovo, kako je definirano u rezoluciji Vijeća sigurnosti Ujedinjenih naroda 1244 od 10. lipnja 1999.”
                           
                        
            
                  2.
               
               
                  U Prilogu II. dijelu 1. umeće se sljedeće upućivanje:
                  „Bivša jugoslavenska republika Makedonija (*)
                  
                  Crna Gora (*)
                  
                  Srbija (osim nositelja srpskih putovnica koje je izdala srbijanska Koordinacijska uprava (na srpskom: Koordinaciona uprava)) (*)
                  
                  
                     (*)  Izuzeće od vizne obveze primjenjuje se samo na nositelje biometrijskih putovnica.”."
						
                  
                     (*)  Izuzeće od vizne obveze primjenjuje se samo na nositelje biometrijskih putovnica.”."
						
                  
                     (*)  Izuzeće od vizne obveze primjenjuje se samo na nositelje biometrijskih putovnica.”."
						
               
            Članak 2.
      Ova Uredba stupa na snagu sljedećeg dana od dana objave u Službenom listu Europske unije.
      Primjenjuje se od 19. prosinca 2009.
      
         Ova je Uredba u cijelosti obvezujuća i izravno se primjenjuje u državama članicama u skladu s Ugovorom o osnivanju Europske zajednice.
         Sastavljeno u Bruxellesu 30. studenoga 2009.
         
            
               Za Vijeće
            
            
               Predsjednica
            
            B. ASK
         
      
      
         (1)  Mišljenje od 12. studenoga 2009. (još nije objavljeno u Službenom listu).
      
         (2)  SL L 81, 21.3.2001., str. 1.
      
         (3)  SL L 176, 10.7.1999., str. 36.
      
         (4)  SL L 176, 10.7.1999., str. 31.
      
         (5)  SL L 53, 27.2.2008., str. 52.
      
         (6)  Odluka Vijeća 2008/146/EZ od 28. siječnja 2008. o sklapanju, u ime Europske zajednice, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (SL L 53, 27.2.2008., str. 1.).
      
         (7)  Odluka Vijeća 2008/261/EZ od 28. veljače 2008. o potpisivanju, u ime Europske zajednice, i privremenoj primjeni određenih odredaba Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (SL L 83, 26.3.2008., str. 3.).
      
         (8)  SL L 131, 1.6.2000., str. 43.
      
         (9)  SL L 64, 7.3.2002., str. 20.